
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 40P/45/2025 1225201074 02. 07. 2025 JUDr. Dáša Onuferová ECLI:SK:MSBA2:2025:1225201074.2
ROZSUDOK V MENE SLOVENSKEJ REPUBLIKY Mestský súd Bratislava II, v konaní pred sudkyňou JUDr. Dašou Onuferovou, v právnej veci navrhovateľa: A. B., narodený XX.XX.XXXX, trvale bytom C. XXX/XX, D., proti manželke, ktorá návrh nepodala: E. B., F. G., narodená XX.XX.XXXX, trvale bytom C. XXX/XX, D., o rozvod manželstva a úpravu práv a povinností rodičov na čas po rozvode manželstva k maloletým deťom: E. B., narodený XX.XX.XXXX a E. B., narodená XX.XX.XXXX, obe v konaní zastúpené kolíznym opatrovníkom: Úrad práce, sociálnych vecí a rodiny Bratislava, Odbor sociálnych vecí a rodiny, Oddelenie sociálnoprávnej ochrany detí a sociálnej kurately, so sídlom Vazovova 7/A, Bratislava, takto rozhodol: I. Súd manželstvo navrhovateľa: A. B., narodený XX.XX.XXXX a manželky, ktorá návrh nepodala: E. B., F. G., narodená XX.XX.XXXX, uzavreté dňa XX.XX.XXXX pred G. H. I., zapísané v knihe manželstiev G. H. I., vo zväzku XX, ročník XXXX, na strane XXX, pod poradovým číslom XX, r o z v á d z a . II. Súd na čas po rozvode manželstva schvaľuje rodičovskú dohodu, podľa ktorej sa maloleté deti: E. B., narodený XX.XX.XXXX a E. B., narodená XX.XX.XXXX, zverujú do striedavej osobnej starostlivosti oboch rodičov tak, že obe maloleté deti budú v osobnej starostlivosti otca každý párny kalendárny týždeň od nedele od 18,00 hod. do nasledujúcej nedele do 18,00 hod.; a v osobnej starostlivosti matky budú každý nepárny kalendárny týždeň od nedele od 18,00 hod. do nasledujúcej nedele do 18,00 hod.. Miestom prevzatia a odovzdania maloletých detí bude adresa odovzdávajúceho rodiča. Obaja rodičia budú maloleté deti zastupovať a spravovať ich majetok. Výživné sa neurčuje. Daňový bonus si bude uplatňovať a poberať rodinné prídavky bude matka maloletých detí. III. Žiaden z účastníkov nemá nárok na náhradu trov konania. odôvodnenie: 1. Písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania/ § 221 písm. a) zákona č. 160/2015 Z.z. Civilný sporový poriadok/. Poučenie:
Bez právnych účinkov podajú odvolanie všetci účastníci, ktorí sa vzdali odvolania, účinne voči súdu po vyhlásení rozsudku písomne do zápisnice na pojednávaní. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko ( § 27 ods. 1 Zákona o rodine).

